Riigikogu juhatuse otsusega võeti menetlusse Sotsiaaldemokraatliku Erakonna fraktsiooni, Erakond Eestimaa Rohelised fraktsiooni, Eesti Keskerakonna fraktsiooni, Eesti Reformierakonna fraktsiooni, Isamaa ja Res Publica Liidu fraktsiooni ning Eestimaa Rahvaliidu fraktsiooni 6. mail esitatud Riigikogu otsuse „Kriminaalpoliitika arengusuunad aastani 2018“ heakskiitmise eelnõu (757 OE). Vajadus uute kriminaalpoliitika arengusuundade järele on tingitud sellest, et mitmed kehtivate kriminaalpoliitika arengusuundade teemad on jätkuvalt aktuaalsed ning lahendamata. Näiteks kurjategijate retsidiivsuse temaatika, alkoholi kuritarvitamisest tingitud probleemid, vanglast vabanenute ühiskonnas kohanemise probleemid jne. Samuti on viie aasta jooksul kerkinud uusi pikaajalist tähelepanu vajavaid teemasid - näiteks küberkuritegevus.
Tagasiside
Teie arvamus on meile oluline, jagage seda meiega!